ועדת הפנים ואיכות הסביבה, כנסת 17, פרוטוקול מספר 149, 2007-05-14 10:30

אופיר פינס-פז: שלום לכולם, אני מתכבד לפתוח את ועדת הפנים והגנת הסביבה של הכנסת.

אופיר פינס-פז: מתארח אצלנו מפכ"ל המשטרה החדש, רב-ניצב דודי כהן.

אופיר פינס-פז: בשם כל החברים, אני רוצה לאחל לך הרבה מאוד הצלחה.

אופיר פינס-פז: אני חושב שהגעת היום למשטרת ישראל ברגע מאוד מכריע למשטרת ישראל.

אופיר פינס-פז: אין ספק שהעובדה שאתה צמחת מתוך המערכת המשטרתית, ועברת את כל השלבים זה דבר חשוב, דבר רצוי.

אופיר פינס-פז: אני אומר את זה תמיד לחבריי בחיים הציבוריים, שלא תמיד צריך להביא שחקני חיזוק מבחוץ, צריך לסמוך על שחקני הבית.

אופיר פינס-פז: אתה בוודאי סוג של שחקן בית במלוא מובן המלה.

אופיר פינס-פז: אדם שמכיר את המשטרה על בוריה, עשה הרבה מאוד תפקידים מתוך המשטרה, ובשל מאוד לעמוד בראשה, ולהנהיג אותה.

אופיר פינס-פז: משטרת ישראל יקרה לנו מאוד, אני רוצה שתדע את זה.

אופיר פינס-פז: הוועדה הזאת תתן למשטרה הרבה מאוד גיבוי, והרבה מאוד תמיכה.

אופיר פינס-פז: יש לנו עניין בהצלחתה, יש לנו עניין בהצלחתך.

אופיר פינס-פז: יחד עם זאת, אנחנו גם נהיה במקום שצריך לפקח פיקוח פרלמנטרי על עבודת המשטרה.

אופיר פינס-פז: פיקוח שיצטרך להיעשות בכלים פרלמנטריים, נושאי משטרת ישראל היו ויהיו בצורה אינטנסיבית על שולחן הוועדה.

אופיר פינס-פז: אנחנו רואים בעניין הזה חשיבות רבה.

אופיר פינס-פז: ולכן, אני רואה כמשימה ראשונה במעלה, את הצורך לחזק את אמון הציבור במשטרה, להוכיח לציבור שמשטרת ישראל היא הכתובת המרכזית, המכריעה, לאכיפת החוק במדינת ישראל, ואין בלתה.

אופיר פינס-פז: חובת ההוכחה היא עליכם, חובתנו היא לחזק אתכם, לתת לכם את הכלים לעמוד במשימות.

אופיר פינס-פז: משטרת ישראל עוסקת גם בביטחון המדינה, היא כוח שעוזר לכוחות הביטחון האחרים במלחמה בטרור.

אופיר פינס-פז: משטרת ישראל צריכה להילחם בפשיעה החמורה, צריכה להילחם בעבריינות, באלימות.

אופיר פינס-פז: על פי כל המספרים שמצויים בידיי, הסטטיסטיקות מעידות שמשטרת ישראל סובלת ממחסור חמור בכוח אדם, מחסור חמור בכלים נוספים טכנולוגים ואחרים.

אופיר פינס-פז: אני לא אשכח שהיה כאן ראש אגף חקירות, בוועדת חוק, חוקה ומשפט, ואמר שלו היו לו הכלים הטכנולוגיים, ומצבת כוח האדם הראוייה, אגף החקירות שלו היה יכול לבצע הרבה יותר חקירות כלפי עבריינות חמורה, מאשר הוא מבצע היום, אך ורק כתוצאה מהעדר כלים.

אופיר פינס-פז: זה דבר מאוד מדאיג, ומאוד מסוכן.

אופיר פינס-פז: אני מאוד מקווה שמשהו בעניין הזה ישתנה, אנחנו בוודאי נתמוך בכל שינוי מהסוג הזה.

אופיר פינס-פז: דרמטית.

אופיר פינס-פז: הדבר הזה יכול לכפות על העדר הכלים והאמצעים שמשטרת ישראל לא מקבלת מהממשלה.

אופיר פינס-פז: אני מציע מאוד לדחוף את המודל של השיטור העירוני, של משטרה עירונית, ולהפוך אותו לנחלת הכלל.

אופיר פינס-פז: אנחנו זוכרים את דו"ח עמית לגבי עבריינות ואלימות מועדונים.

אופיר פינס-פז: היינו שמחים לשמוע, אם אתה פה, כבר התעדכנת היכן הדברים עומדים.

אופיר פינס-פז: לפי מיטב ידיעתי, הדו"ח הזה לא ייושם עד תום, ייושם באופן חלקי ביותר.

אופיר פינס-פז: כמובן היינו שמחים לו היית אומר לנו מלה לגבי הדו"ח שהוגש לך היום, לגבי אירועים שהתרחשו בטדי, במשחק הכדורגל של בית"ר ירושלים, והקבוצה של האוהדים במגרש.

אופיר פינס-פז: ביקשנו ממך דו"ח, אמנם לא להיום, לגבי מה שקרה בהפגנות הסטודנטים.

אופיר פינס-פז: השימוש הלא סביר בכוח שהעדויות הן ברורות וחד משמעיות.

אופיר פינס-פז: מסר לנו מפקד מרחב ירקון, שהוא מנוע מלטפל בנושאים האלה, כי הנושאים האלה הם בטיפול מח"ש.

אופיר פינס-פז: חשבנו שזה עלול לשבש חקירה, ראינו את העמדה הזאת כעמדה בעייתית, משום שכאשר יש תלונות למח"ש, אז יש תלונה ספציפית, כלפי שוטר ספציפי, או גורם ספציפי.

אופיר פינס-פז: זה בוודאי צריך להיות נחקר על ידי גורם אחד.

אופיר פינס-פז: אבל התופעה כתופעה, התחקירים, היכולת לגרום לכך שהדברים האלה לא יישנו, זה דבר שמשטרה חייבת לעשות בלי שום קשר למח"ש, או בלי שום קשר לשום גורם אחר.

אופיר פינס-פז: לצערי, חלק מהארועים חזרו על עצמם גם בהפגנות הסטודנטים בירושלים, היו פרובוקציות, אי אפשר לומר שלא היו פרובוקציות.

אופיר פינס-פז: השורה התחתונה, היה שימוש לא סביר בכוח, אתם הרי המערכת היחידה שמאפשרים לה על פי כוח שימוש בכוח במידה סבירה, כדי לטפל במטלות שנמצאות על סדר יומכם.

אופיר פינס-פז: אנחנו גם מאוד מוטרדים מהעובדה שתכנית הגנת עדים, לפי מיטב ידיעתנו, לא מתיישמת.

אופיר פינס-פז: זוכר מקרה מזעזע, נדמה לי שהיה בלוד, חבר הכנסת מרציאנו.

נאדיה חילו: בלוד וברמלה.

יורם מרציאנו: המפכ"ל מכיר אישית, הוא ליווה את זה.

אופיר פינס-פז: בלוד וברמלה, בעיקר ברמלה.

אופיר פינס-פז: נשים שנרצחו על רקע כבוד המשפחה.

אופיר פינס-פז: היו בנות שהחליטו לקחת את נפשם בכפם ולהתלונן, ולהעיד.

אופיר פינס-פז: ורצחו אותן, לא היתה תכנית להגנת עדים.

אופיר פינס-פז: התכנית הזאת אושרה בממשלה, למיטב זכרוני לפני שנה וחצי.

אופיר פינס-פז: אני לא מבין כמה זמן צריך לקחת מאז שמאשרים תכנית, ועד שמבצעים אותה.

אופיר פינס-פז: אני חושב שזה אינטרס ציבורי עליון.

אופיר פינס-פז: יש עכשיו עדה במשפט של אבוטבול, אמרו שהיא יוצאת מן הארץ, בטיפול משטרתי, או ביוזמה אישית.

אופיר פינס-פז: אבל הנושא של הגנת עדים הוא נושא מכריע, כדי שאתם תוכלו גם להרשיע, ושעדים לא יפחדו להעיד.

אופיר פינס-פז: מי כמוכם יודע כמה מסובך לקבל עדות מאנשים.

אופיר פינס-פז: כמה אדישות יש, כמה פחד יש, כמה חשדנות יש.

אופיר פינס-פז: לגבי תכנית הגנת עדים, חשוב לנו לשמוע את דעתך בעניין הזה, אם אתה יודע איפה הדברים עומדים.

אופיר פינס-פז: משטרת ישראל, חיזוקה, מעמדה, תפקודה, צריך להיות בסדר העדיפויות הלאומי במקום מאוד גבוה.

אופיר פינס-פז: אני רוצה לנצל את הבמה הזאת כדי לקרוא לראש הממשלה, שהוא גם שר האוצר בעת הזאת, ולשר לביטחון פנים לגבש תכנית אסטרטגית של הממשלה עם משטרת ישראל, כדי שמשטרת ישראל בתווך זמן של כמה שנים, תוכל להימצא במקום שבו אנחנו רוצים לראות אותה, חזקה, יעילה, מקצועית, ללא פניות, שעושה עבודה אפקטיבית, ושהציבור רואה בה כתובת אמיתית, לא רק להגשת תלונות, אלא לקבלת טיפול, ולמיצוי התהליכים עד הסוף.

אופיר פינס-פז: יורם מרציאנו: אדוני יושב ראש הוועדה, מכובדנו מפכ"ל המשטרה.

אופיר פינס-פז: אני מבקש להצטרף לברכות של היושב ראש, ולאחל לך הצלחה רבה.

אופיר פינס-פז: אני חושב שהצלחתך היום, היא הצלחת מדינת ישראל.

אופיר פינס-פז: אין תחום היום במדינת ישראל שהמשטרה לא שותפה לו, ולא נוגעת בו.

אופיר פינס-פז: זה מתחיל מהגיל הרך, ועד הקשיש, דרך אצטדיון הכדורגל, דרך אגף התנועה, דרך כל מקום שאתם נמצאים בו.

אופיר פינס-פז: לפני מספר חודשים, ביקרתי יחד עם יושב ראש הוועדה הקודמת, אצלך במשרד, בתפקידך כמפקד המחוז.

אופיר פינס-פז: אמרתי לך, כאזרח במדינת ישראל, בבואי לראות את תקציב המדינה, כשאני רואה את הפרוסה הקטנה שמקבלת המשטרה, קשה לי להבין איך משטרה במדינת ישראל שרוצה להתמודד עם כל בעיות השעה, יכולה להתמודד עם תקציב כל כך נמוך.

אופיר פינס-פז: באותה פגישה, אמרתי לך אדוני המפכ"ל, לצבא יש ועדת חוץ וביטחון, שעוסקת כמעט כל יום בנושא הצבא, עם ועדות משנה כאלה ואחרות.

אופיר פינס-פז: בכל תחום בחברה הישראלית, יש פה איזשהו לובי, למשטרה אין לובי בכנסת.

אופיר פינס-פז: לצערי הרב, בחלק מהציבור המשטרה תמיד לא נתפסת טוב.

אופיר פינס-פז: כמו במקרה של איצטדיון טדי בשבוע שעבר, במקרה של ניצב פרנקו, ואמרתי את זה במסגרת הצעה דחופה שלי לסדר יום במליאה.

אופיר פינס-פז: אמרתי, הנה עוד הפעם מחפשים את מפקד המחוז, על מקרה שקרה, תמיד נטפלים בסופו של דבר, לועדות חקירה כאלה ואחרות, ואין לנו זמן להתעסק בעיקר, כי כל הזמן עסוקים בועדות חקירה.

אופיר פינס-פז: אני מאוד מקווה, שחלק מהתפקיד של ועדת הפנים ושל יושב ראש ועדת הפנים, לקראת תקציב 2008, לאור העובדה שיש פה משפחות פשע, ויש פה ביטחון אישי, וכמו שאמרתי, יש פה כמעט הכל בתפקיד של המשטרה.

אופיר פינס-פז: אבל אין לכם תקציבים, אז חלק מהתפקיד של ועדת הפנים יהיה לדאוג לעגן בתקציב 2007 תקציב גדול יותר, אדוני יושב ראש הוועדה, כי זה בעצם מוטל עלינו.

אופיר פינס-פז: בבואנו להטיל את האחריות על המשטרה, אנחנו צריכים לשאול איפה אנחנו, בדאגה שלנו, להיות האנשים שדוחפים, או הלוביסטים של המשטרה, לדאוג בעוגת 2007, לראות תקציב גדול יותר.

אופיר פינס-פז: דבר נוסף שהייתי רוצה לומר לך, אדוני המפכ"ל, אני מכיר אותך הרבה מאוד שנים, אני חושב שהבחירה שלך היא בחירה של קצין שצמח במשטרה, מכיר את כל עבודת המשטרה.

אופיר פינס-פז: אחד הדברים שמפריעים לי, והוא כבוד האדם.

אופיר פינס-פז: חשוב מאוד שהמשטרה תדאג לכבודו של האדם, לכבודו של הנחקר.

אופיר פינס-פז: כמו שקורה בשב"כ, או בכל מיני מקומות אחרים, שאחד הדברים הראשונים שאתה כמפכ"ל, וגם השר, תצטרכו להתמודד איתם, זה נושא הדלפות המשטרה.

אופיר פינס-פז: אדוני המפכ"ל, במשטרה שלך, בעידן שלך, חשוב מאוד לחקור, חשוב מאוד להגיע לחקר האמת.

אופיר פינס-פז: אבל חשוב מאוד לשמור על כבודם של נחקרים.

אופיר פינס-פז: לצערי הרב בחלק מהמקרים, המשטרה בעניין הזה כושלת.

אופיר פינס-פז: לכן אני מקווה מאוד, שדווקא בעידן שלך תתן דגש לעניין הזה, כי כבוד האדם הוא דבר וערך חשוב לכולנו.

אופיר פינס-פז: ושוב פעם, אני רוצה להצטרף לברכות של יושב ראש הוועדה.

אופיר פינס-פז: אני משוכנע ובטוח, כי תצעיד את המשטרה לקראת האתגרים שהצבת.

אופיר פינס-פז: אני בטוח שאתה תצליח.

אופיר פינס-פז: כולנו שותפים להצלחה שלך, הצלחתך הצלחת מדינת ישראל, בהצלחה מרובה.

אופיר פינס-פז: תודה רבה.

מגלי והבה: אדוני היושב ראש, אדוני המפכ"ל, אני רוצה לנצל את ההזדמנות ולברך אותך, על כניסתך לתפקיד, ופעם ראשונה כמפכ"ל כאן בוועדה.

מגלי והבה: לא כל יום זוכים לכיבוד כזה.

מגלי והבה: .. אין ספק שהמטלות של המשטרה, שמעת את יושב ראש הוועדה, וגם את חברי מרציאנו, הן כבדות.

מגלי והבה: נכון, אנחנו גם מכירים את הבעיות של כוח האדם, ושל המחסור.

מגלי והבה: אבל לא יכול להתקבל אצל הציבור, שבכמה נושאים תמיד נמצא תרוץ למה לא, או למה לא מצליחים.

מגלי והבה: אני רוצה להתחיל במה שקורה בצפון.

מגלי והבה: כתושב הצפון, הרציחות החוזרות על עצמן, האלימות שחוזרת על עצמה, לאור היום.

מגלי והבה: אתמול נרצחו שני אזרחים ברמי.

מגלי והבה: שני בחורים צעירים, אחד בעסק שלו, מפעל לתריסים.

מגלי והבה: ועוד אחד שבא לשלם, מישהו עבר רצח שניים והמשיך.

מגלי והבה: אם זה היה קורה רק פעם אחת, היינו מבינים שזה חד-פעמי.

מגלי והבה: אבל הנושא הזה של רציחות באזור הצפון, בייחוד בגליל, היא תופעה בלתי נסבלת.

מגלי והבה: אני מדבר על עשרות של אנשים שנהרגו, אם זה על רקע פלילי, או רקע כזה או אחר.

מגלי והבה: אבל אין למשטרה תשובה.

מגלי והבה: אנחנו לא מוכנים לקבל את הדבר הזה שלמשטרה אין תשובה.

מגלי והבה: אחד היעדים שלנו כמפקדים שיודעים מה התפקיד שלנו, צריכים לשים את האצבע על התופעה, על הבעיה ולמגר אותה.

מגלי והבה: אם זה פשע, צריך לטפל בו.

מגלי והבה: אם זה סמים, או דברים אחרים, צריך לטפל בהם.

מגלי והבה: יש תחושה לאוכלוסייה, ואני כאיש ציבור מסתובב שם, גם היושב ראש אופיר מסתובב שם לעתים קרובות.

מגלי והבה: אנשים באים אלינו בטענות כנציגי ציבור.

מגלי והבה: עוד פעם אנשים נהרגים, עוד פעם אנשים נרצחים.

מגלי והבה: בנושא הזה, אני מבקש לשים את הדגש, ולבוא אלינו עם בשורות טובות, למגר את הפשע הזה אם זה פשע, או למגר כל תופעה אחרת, מבלי לחסוך, כי אחרת נגיע לתופעות שראינו במדינות אחרות, ואני לא רוצה להגיע למצב הזה.

מגלי והבה: התייחסו לנושא ההדלפות, נכון שהמשטרה יכולה להשתמש בכל מיני כלים, זאת אומרת, אני מפיץ כל דבר, מפרסם דבר אחר.

מגלי והבה: אני שמח, שאני יכול להעיד על עצמי, לא רוצה להעיד על האחרים, מעולם לא נחקרתי במשטרה, מעולם לא היה לי תיק.

יורם מרציאנו: משהו לא נורמלי אצלו.

יורם מרציאנו: ..

מגלי והבה: אנחנו מצפים מהמשטרה שתעשה את תפקידה, הוכחנו את זה במדינה הזה, שכולנו שווים בפני החוק.

מגלי והבה: מי שבאמת צריך לשלם את המחיר שישלם, לא להכתים אנשים, או קבוצות, או אוכלוסיות, אם אנחנו לא בטוחים במה שאנחנו עושים.

מגלי והבה: לא סוד, שבמשטרה היום ישנם רבים מבני העדה הדרוזית בכל התפקידים ותפקידים שונים.

מגלי והבה: אני טוען שצריך גם לשלב בתפקידי הביניים של מפקדי תחנות, של סגני ניצב.

מגלי והבה: זאת אומרת, היום יש לנו ניצב, ויש לנו דרגות אחרות.

מגלי והבה: במשטרה הכחולה בדרגת סגן ניצב, אני יכול להצביע על אחד או שני אנשים.

מגלי והבה: זה מוכיח שצריך לבדוק את הסוגייה הזאת, ולא חסר מתאימים.

מגלי והבה: נגמר העידן, לקחת את הטובים, לשלב אותם, ולתת להם את התחושה, לפעמים כשאתה לוקח מישהו שחי בסביבה מסויימת, מנטליות מסויימת, אתה יכול לסייע ולהיות להיות מטלה למשטרה.

מגלי והבה: אני רוצה לציין ולהגיד, לנו כחברי הכנסת.

מגלי והבה: אנחנו יודעים שהמטלות בכל התחומים, אם זה ביטחוניות, אם זה באלימות ובסדר, המשטרה יכולה לתת כל מה שיש לה, אבל יש חוסר בתקן כוח אדם, ואנחנו יודעים על חוסר בתקציבים, ולפעמים גם מתקבלות המון החלטות מבחינת כוח אדם, וכשמגיעים ליישום זה נתקע.

מגלי והבה: אם זה באוצר, אנחנו שני חברים בועדת הכספים, נוכל לסייע ולתרום את חלקנו בכך שמה שיוחלט, אם זה בחוסר בתקנים, וחוסר באמצעים, שאכן ניתן גב למשטרה, כמובן עם יושב ראש ועדת הפנים, שאתם תוכלו למלא את המשימה ובהצלחה.

המפכ"ל דודי כהן: תודה רבה.

אופיר פינס-פז: לגבי ההדלפות.

אופיר פינס-פז: נאמרה אמירה והיא מכובדת עליי ומקובלת עליי.

אופיר פינס-פז: אני בהחלט חושב שהמשטרה לא צריכה להדליף, יש גם מדליפנים אחרים, שעוסקים בנושא החקירות.

אופיר פינס-פז: אבל אני אומר, בוא נתחיל בדוגמה אישית.

אופיר פינס-פז: הכנסת היא מקור הדלפות בלתי פוסק ואינסופי.

אופיר פינס-פז: אז נכון שזה לא חקירות, זה לא אותו דבר.

אופיר פינס-פז: נדיה חילו: זה לא אותו דברים.

אופיר פינס-פז: הדברים נאמרו על ידי שני חברי כנסת.

אופיר פינס-פז: בוא לא נהפוך את זה למוקד הישיבה.

יורם מרציאנו: זה לא מוקד הישיבה.

אופיר פינס-פז: נאמרו הערות, אני חושב שהם במקום.

יורם מרציאנו: לא כל יום פוגשים את המפכ"ל כדי להעיר הערות.

יורם מרציאנו: אנחנו מכבדים את זה שהוא פה, ואנחנו רוצים לסייע לו, וזה התפקיד שלנו.

דוד אזולאי: אדוני היושב ראש, אדוני המפכ"ל, אני רוצה לברך אותך, ולאחל לך הצלחה.

דוד אזולאי: אין ספק שנכנסת אחרי תקופה מאוד סוערת, לא רק במשטרה אלא גם במדינה.

דוד אזולאי: אנחנו עדיין בתקופה מאוד סוערת, בתקופה של ליקוי מאורות לצערי הרב, נתחיל במלחמת לבנון השנייה, בדו"ח זיילר, דו"ח

אופיר פינס-פז: יש חקירת משטרה נגד ראש הממשלה.

דוד אזולאי: התחושה של האזרח הקטן שהכל מתפרק, למרות שאני חושב שעדיין במדינה שלנו, עם כל הפרשיות הקשות האלה, יש עדיין הרבה נקודות אור, ואפשר למצוא אותן, ואפשר לראות אותן.

דוד אזולאי: זה דווקא תלוי במשטרה, לתת את תחושת הביטחון האישי לאזרח.

דוד אזולאי: אדוני המפכ"ל, אני אומר לך את זה כאיש ציבור, אני בטוח שחבריי יכולים להעיד על כך.

דוד אזולאי: האזרח הקטן איבד את תחושת הביטחון שלו ברחוב, בבית, בשכונה, שוקל פעמיים אם להרים טלפון למשטרה, ולהגיש תלונה, מפני שהוא יודע את העומס רב שיש למשטרה, הוא יודע מתי תגיע המשטרה לבדוק אם גנבו את הרכב שלו, או מתי פרצו את הבית שלו, ואיך התייחסו לפנייה שלו.

דוד אזולאי: למרות שאני יודע שבסטטיסטיקה אנחנו יכולים לקבל רישום של מאות אלפי פניות למוקד המשטרתי, על כל דבר ודבר האזרח פונה.

דוד אזולאי: אבל יחד עם זאת, צריך להודות, תחושת הביטחון האישי של האזרח נפגעה קשות, זה מתחיל ונגמר במשטרה.

דוד אזולאי: זה מתחיל באותו שוטר תנועה, שעוצר את האזרח, שמעולם לא היה לו עסק עם המשטרה, זה המגע שלו עם השוטר, ולפעמים אתה רואה התנהגות בוטה של שוטר כלפי אזרח שמעולם לא היתה לו שום מגע עם האזרח.

דוד אזולאי: הדבר הראשון שאתה צריך לעשות, קודם כל לפעול לשיפור מערכת היחסים בין המשטרה לאזרח.

דוד אזולאי: לא יכול להיות שעומדים בפקק של המשטרה, שהמשטרה גרמה אותו.

דוד אזולאי: אומרים לאזרח תפנה, הוא פונה לאותו שוטר ואומר לו, סע, סע, או שאני עוצר אותך.

דוד אזולאי: אתה מכיר את זה או לא מכיר את זה.

דוד אזולאי: זה מקומם, לא יכול להיות.

דוד אזולאי: אזרח שואל אותך, כוון אותו, תן לו מלה טובה, תרגיע אותו.

דוד אזולאי: וכשאתה פונה לאותו שוטר, מה הוא אומר לך, כבר אלפי אנשים היו פה, אתה רוצה שאני אענה לכולם?

דוד אזולאי: כן, אני רוצה שתענה לכולם.

דוד אזולאי: הדבר האחרון שעליו אני רוצה לדבר, זה נושא תאונות הדרכים, שהוא פוגע בכל חלקה טובה, ואין כמעט בית לצערנו הרב, שלא נפגע בצורה כזו או אחרת מתאונות דרכים.

דוד אזולאי: אני מאוד מקווה ומצפה מהמפכ"ל החדש, לתת יתר תשומת לב לנושא תאונות בדרכים, על מנת שנוכל למגר את התופעה.

דוד אזולאי: לא יעלה על הדעת כאשר חייל נהרג בקו, כולנו מזדעזעים.

דוד אזולאי: כאשר אזרח נהרג כתוצאה מפיגוע, כולנו דואגים.

דוד אזולאי: כש-10 אזרחים נהרגים בתאונות דרכים, זה דבר של נורמה ועוברים לסדר היום.

דוד אזולאי: תודה.

אופיר פינס-פז: חברת הכנסת נדיה חילו, בבקשה.

נאדיה חילו: תודה רבה אדוני היושב ראש, אני מברכת את כניסתו של המפכ"ל.

נאדיה חילו: אני מאחלת לו, שבתקופה שלך, כמה שפחות עבודה.

נאדיה חילו: אני רוצה להתחיל בנושא כללי, לפני שאני מתייחסת לנושא ספציפי.

נאדיה חילו: במדינה דמוקרטית בדרך כלל, תפקידה של המשטרה הולך ומתעצם, ככל שיש מודעות יתר לזכויות אזרח, כבוד האדם.

נאדיה חילו: לדעתי, תפקיד המשטרה הוא לא רק להגיב לאירועים, אלא גם לצפות ולתכנן את המצב הכללי.

נאדיה חילו: אני צופה שבמדינת ישראל, הנושא של זכויות אזרח, ודגש על עקרונות דמוקרטיים, יילך ויגבר מבחינה אזרחית.

נאדיה חילו: החברה האזרחית תהיה הרבה יותר רגישה, הרבה יותר מעורה, ולכן היא מחייבת היערכות אחרת מבחינת המשטרה.

נאדיה חילו: מאחר שאם לא תהיה היערכות, מראות כמו שראינו בוועדה הזאת, לפני שבוע עם הפגנות הסטודנטים, הפגנות זכויות האזרח, יילך ויגבר.

נאדיה חילו: זה לא נושא שאנחנו יכולים לבוא היום ולהגיד שהנושא הזה יצטמצם, זה לא.

נאדיה חילו: זכות המחאה, כמה שהמערכת האזרחית רגישה, אם זה מורים, אם זה סטודנטים, לא משנה מה.

נאדיה חילו: על כל דבר היום, החברה יותר נאורה, ולכן תצא ותפגין, וזו זכות המחאה.

נאדיה חילו: השאלה, איך בתפר הזה, בין זכויות האזרח, והחברה האזרחית שאנחנו גם בכנסת מאוד מקדישים לעקרון של זכות המחאה, כעיקרון חשוב, איך בכל זאת תמומש הזכות הזאת, בלי פגיעה ובלי אלימות.

נאדיה חילו: אני לא רוצה להיכנס לאירוע אירוע, אבל האירועים האחרונים מצביעים על זה שכן צריך היערכות, או חידוש חשיבה, או מחשבה אולי אורך רוח, אולי שיקול דעת יותר רחב, לאנשים שנמצאים בשטח.

נאדיה חילו: כי מערכת האמון התערערה, גם בשל העניין הזה.

נאדיה חילו: ובעניין זה, אני בהחלט חושבת, המשטרה צריך לשים את זה כיעד מאוד חשוב.

נאדיה חילו: לגבי הנושא השני של המשטרה האזרחית, אני חושבת שגם הגברת המגמה של המשטרה, לפנים, לאזרח, משטרה יותר קהילתית, שהחלה פה ושם.

נאדיה חילו: אני בדיאלוג מאוד מתמשך, גם לפני שהייתי חברת כנסת, בנושא תל אביב יפו, ואתה יודע איזה בעיות מאוד קשות היו שם, וערערו את המערך.

נאדיה חילו: יצרנו שולחן עגול כזה שמדי פעם יושבים, ומנסים להחליף דעות, ולנסות בהחלט לפעול, הרבה פעמים גם בשיקול דעת, והרבה פעמים פותרים קונפליקטים במצב כזה של הפנים לקהילה.

נאדיה חילו: בנושא אלימות, אני רוצה להדגיש שלושה היבטים ייחודיים בנושא של אלימות, שלדעתי צריך לשים דגש עליהם, כתת יעדים.

נאדיה חילו: הנושא של אלימות נגד נשים, סחר בנשים, כל הסוגיות האלה, שיותר ויותר מתגלות, מצריכות מערך ייחודי, אלימות בקרב בני נוער וקטינים, שזו תופעה ייחודית, והיא תופעה קשה מאוד, שגם לה צריך לתת משקל נוסף וגם אנשי ציבור.

נאדיה חילו: הוועדה הזאת שהיא ועדת פנים, עניינה גם ראשי רשויות מקומיות, וכל הנושאים האלה.

נאדיה חילו: אנחנו עדים לא פעם על אלימות שמופעלת כלפי אנשי ציבור למיניהם, שכל המטרה אולי, או כל המניע, הוא מניע בגלל מילוי תפקיד מסויים.

נאדיה חילו: אני מדברת ספציפית על ראשי רשויות.

נאדיה חילו: העבר גם הראה פה ושם מחדלים מסויימים מבחינת החומרה, והעוצמה של התגובה של המשטרה בעניין הזה, וצריך לקחת את זה בחשבון.

נאדיה חילו: נקודת המוצא, צריכה להיות שהאזרחים, הם קודם כל אזרחים טובים ונאמנים, ולא על כל דבר קטן להתחיל להסתכל בהיבט אחר, ולתת לזה קונטציה יותר שלילית, אני לא רוצה לחזור על אירועים קודמים.

נאדיה חילו: מאוד חשוב, ונאמר פה קודם, הפיקוד, ואנחנו נפגשים הרבה פעמים גם בוועדה הזאת.

נאדיה חילו: אנחנו כן מגלים נכונות ופתיחות.

נאדיה חילו: אבל יש תחושה שהדברים לא עוברים בשטח.

נאדיה חילו: הדוגמה שנתן חברי, חבר הכנסת אזולאי, יש עוד המון דוגמאות ברמה הזאת של השטח, ולדעתי גם הדרג לא רק הביניים, גם הזוטר, שהוא בעיקר היותר בא במגע יום יומי עם אנשים.

נאדיה חילו: צריך לדעת שגם כאשר אתה עוצר מישהו, ולא משנה מה, עבירת תנועה או משהו אחר, וגם אם הוא סטה בסטייה כזאת או אחרת, הוא עדיין אזרח מכובד, שמגיע לו כל ההתייחסות של כבוד מהמערכת.

נאדיה חילו: אני מאחלת לך כמובן בהצלחה.

אופיר פינס-פז: תודה רבה חברת הכנסת נדיה.

אופיר פינס-פז: בבקשה חברת הכנסת מרינה סולודקין.

מרינה סולודקין: שלום לך אדוני, אני מאחלת הצלחה רבה לך.

מרינה סולודקין: אני אגיד לך, שכאשר שאלו למה מינו אותך, הרבה אנשים לא ידעו תשובה, ואני ידעתי את התשובה.

מרינה סולודקין: היית בפיקוד של מחוז המרכז, בשנים האחרונות זה היה במחוז אחד שאני לא קיבלתי תלונות.

מרינה סולודקין: אז מבחינת העולים, אני מאוד מבינה למה מינו אותך, ולא אנשים אחרים.

מרינה סולודקין: אני מאוד ממליצה לך, לחשוב ולפעול למען איחוד השכלה והסבה של שוטרים.

מרינה סולודקין: רק בדרך הזאת הסבה מקצועית, השכלה, כל הזמן להעלות את דרגת ההשכלה, זה יהווה פתרון ליחסים בין משטרה, בין השלטון, לאזרחים.

מרינה סולודקין: בשנים האחרונות, יש פחות תקריות בין משטרה לאוכלוסיית עולים.

מרינה סולודקין: אבל אנחנו צריכים להיות ערים לזה, שבהרבה מקרים המשטרה לא מבינה את העולים, דפוסי התנהגות אחרים ומנטליות אחרות.

מרינה סולודקין: לכן צריך לחשוב כיצד לפתור את הבעיות שיש.

אופיר פינס-פז: כמה עולים יש במשטרה?

מרינה סולודקין: אחוז לא גדול.

מרינה סולודקין: אנחנו כל הזמן פועלים.

שי חרמש: יש חלק שהם לא פה ולא פה.

מרינה סולודקין: אם מדברים על עולים, היה כנס במכון רופין, ושם הגיעו למסקנה, שתהליך של קליטה הוא רב דורי.

מרינה סולודקין: לכן הבעיות בין האוכלוסיות קיימות.

מרינה סולודקין: לא יכולה שלא לומר לך, הציבור שלי מאוד מודאג מכל תיק זאדורוב.

מרינה סולודקין: שומעים כל מיני דברים, אם החקירה הראשונית לא יסודית, ולא עמוקה, אחר כך בבית משפט, אין סיכוי להגיע למשפט צדק.

מרינה סולודקין: ישבתי כדי להבין את המערכת המשפטית של מדינת ישראל, ומשטרתית במשפט של הרוצחים של יאן שפשוביץ, שנתיים וחצי.

מרינה סולודקין: רצחו את האיש, היו פצועים, אבל לא היו רוצחים אחרי חקירה רשלנית.

מרינה סולודקין: יותר ויותר השכלה, והסבה, וגם סמינרים בנושא, יחד משטרה לאזרח.

מרינה סולודקין: אני מאחלת הצלחה.

אופיר פינס-פז: תודה.

אופיר פינס-פז: חבר הכנסת שי חרמש.

אופיר פינס-פז: בבקשה.

שי חרמש: כמובן ברכות.

שי חרמש: אני חושב שהכנסת יכולה להיות כלי סיוע למשטרה, ודווקא רוצה להציג מזווית שונה.

שי חרמש: הצעת חוק שנקראת יחס קבוע של שוטרים לתושבים.

שי חרמש: זה דבר שקיים בארצות הברית, דבר שקיים באירופה.

אופיר פינס-פז: טייס אוטומטי.

שי חרמש: טייס אוטומטי.

שי חרמש: זה קיים באופן סוציאלי, זה קיים במורים, זה קיים במאה אלף דברים במדינה, זה לא קיים במשטרה.

שי חרמש: אגב, זה קיבל תיקון משמעותי, היושב ראש אופיר ואני, צעדנו דרך פוליטית ארוכה יחד באותה מפלגה, כששחל היה שר המשטרה.

שי חרמש: במידה ונרתם, ונגיע לזה, לפחות טייס אוטומטי, אבל הוא קיים במגזרים אחרים, הוא לא קיים פה, משום שאחרים לא נתנו את הדעת, הוא לא היה נוח.

שי חרמש: אין ספק שהאוצר יעמוד על רגליו האחוריות.

שי חרמש: אני מציע להעביר את זה, חבר הכנסת מגלי ואני, חבריי ועדת הכספים.

שי חרמש: אנשי ועדת הפנים שפה, יתנו מענה לפחות לדבר אחד.

שי חרמש: גדלה האוכלוסייה, גדלים הצרכים, המשטרה שומרת על היחס הקבוע.

אופיר פינס-פז: הצעת חוק מאוד חשובה, הלוואי שתגיע לוועדה.

שי חרמש: היא לקראת הרצה קדימה, במידה ותגיע לוועדת הפנים.

שי חרמש: זו נקודה אחת שנותנת מענה בסיסי ולא מלא.

שי חרמש: אגב, כשישבתי עם קודמך בעניין, גם עם רפי פלד, וגם עם שלמה שהם חבריי.

שי חרמש: הם אמרו שמע, שוטרים לבד זה לא מספיק, צריך אמצעים.

שי חרמש: אמרתי גם לרפי וגם לשלמה, כשנגיע לשוטרים נדבר על האמצעים, קודם כל נגיע לשוטרים.

שי חרמש: הנושא השני, לגבי הענישה.

שי חרמש: מונחת הצעת חוק שגם אותה נביא לפה, בנושא של גניבות חקלאיות.

אופיר פינס-פז: אגב, יש בנושא הזה תתקיים מחר שיבה בועדת הפנים.

שי חרמש: מונחת הצעת חוק, שמגדירה כל עבירה חקלאית כפשע ולא כעוון.

שי חרמש: הנושא האחר שהוא מאוד בעייתי פה, ובעניין לא מצאתי את מקומי בין שפע ההצעות שהיו, לאור פרשת חוות שי, בנושא זכות הגנה עצמית.

שי חרמש: דיברתי עם יושב הראש אופיר, אנחנו רואים את זה עין בעין, אנחנו לא עומדים מהצד, מאחורי הצעת החוק של ישראל כץ, יצחק אהרונוביץ.

שי חרמש: אבל האמת היא שאנחנו לא עומדים מאחרי, ואין לנו שום מענה אחר כרגע, למי שיושב בחוות הבודדים, ורואה את רכושו נשמד לנגד עיניו.

שי חרמש: ..

אופיר פינס-פז: מה גם רשיון שרשיון הנשק, כתוב עליו, שזה להגנת חיי אדם ורכושו.

אופיר פינס-פז: כתוב ברשיון הנשק של מדינת ישראל.

אופיר פינס-פז: היום אם תפעיל נשק עם רכושך, אתה תסתבך חזק.

שי חרמש: גם היושב ראש, וגם אני, נדאג שהנושא הזה לא יירד מסדר היום, עד שניתן מענה, משום שאת הנושאים האלה אני מכיר.

שי חרמש: מעולם לא חקרתי, מעולם לא נחקרתי, לגבי נושא חקירות האח"מים, היות ולנושא הזה יש רגישות בכל היבט שהוא.

שי חרמש: פעם אמרתי, שאני מציע להכפיל את העונש לנבחרי ציבור שלא משלמים פי שלוש, ולהוריד את החקירה בשליש מהזמן.

שי חרמש: אני לא צוחק, התמשכות החקירות היא חלק מהדברים שלא יוצאים מהם.

שי חרמש: לרגע לא תשמע מלה להקלת עונש, חס וחלילה.

שי חרמש: אני לא אתכחש שאנחנו צריכים להיות אות ומופת ודוגמא לכולם, אבל צריכה להיות מחוייבות שדברים כאלה צריכים לקבל עדיפות בטיפול שזה על סדר היום שנבחרי ציבור ברמות הגבוהות ביותר, נמצאים בתהליכים מתמשכים.

שי חרמש: הדוגמה שאני תמיד מעלה בדברים האלה, היא דוגמה של אביגדור קהלני.

שי חרמש: הוא לא חבר שלי, לא היה חבר שלי, לא היה חבר במפלגה שלי, ובקושי אני מכיר אותו.

שי חרמש: אבל כאשר אדם צריך במשך שבע שנים לצעוד במסלול הנוראי הזה, כדי שכעבור שלוש שנים לצאת חף מכל עוון, דבר כזה לא יכול לקרות.

שי חרמש: כל מאמץ שיידרש בנושא הזה, אנחנו לשירותכם, חיילים שלכם, שוטרים שלכם, מחוייבים לכם, כי אם לא ניתן בידיכם את החומר והלבנים, אי אפשר לבנות את הפירמידות.

שי חרמש: תודה רבה.

אופיר פינס-פז: תודה רבה.

אופיר פינס-פז: חבר הכנסת דב חנין, בבקשה.

יורם מרציאנו: מה קורה הצעת החוק, של בילוי בני נוער, הגבלת שעות בילוי לבני נוער.

יורם מרציאנו: עבר בטרומי פה אחד.

אופיר פינס-פז: הנושא הזה היה חלק מהמלצות דו"ח עמית.

אופיר פינס-פז: נדמה לי שחברת הכנסת רוחמה אברהם מחקה את הסעיף הזה.

יורם מרציאנו: לא, ממש לא.

יורם מרציאנו: זה הצעת חוק שלי.

יורם מרציאנו: היא מבקשת לסגור את המועדונים.

יורם מרציאנו: אני לא מבקש לסגור את המועדונים.

יורם מרציאנו: אני מבקש להגביל את שעות הבילוי של בני הנוער.

יורם מרציאנו: זה נמצא פה בוועדה.

אופיר פינס-פז: אם אתה מבקש, אנחנו נדון בה.

יורם מרציאנו: אני חושב שצריך לקדם אותה, בהחלט כן.

דב חנין: תודה רבה אדוני היושב ראש.

דב חנין: אני רוצה להצטרף לאיחולי הצלחה, המשימה בוודאי לא פשוטה, במסגרת שאחרי שקפצת לבריכה, אתה רואה שהמים די קרים.

דב חנין: אני רוצה להתמקד בשלושה נושאים.

דב חנין: להתחיל דווקא בחיזוק.

דב חנין: אני חושב שהמשטרה עושה עבודה קשה ומורכבת.

דב חנין: תחום שאני רוצה להדגיש אותו, ואני חושב שתהיה לכם תמיכה גדולה בבית הזה, מכל חברי הבית, הוא המאבק נגד השחיתות השלטונית.

דב חנין: זה מאבק חשוב, זה מאבק שאתם נמצאים בחזית, ולכן המסר שלי אליכם, אל תחטאו ולא תיראו.

אופיר פינס-פז: ותחזקו את אגף החקירות, במסגרת סדרי העדיפויות הפנימיים שלכם.

דב חנין: בהחלט כך.

דב חנין: מכאן אני רוצה להגיע להערה של חברי, חבר הכנסת חרמש בעניין התמשכות הליכים, ולומר כך.

דב חנין: גם בנושא הזה יש מקום לדיפרינסציה.

דב חנין: ישנם נושאים שיש להם חשיבות ציבורית עליונה, ולפעמים זה אנשי ציבור, עם כל הצער שבדבר.

דב חנין: ולכן, אם החקירה ממושכת, היא יכולה גם להתמשך יותר זמן, ואין לנו בעיה עם זה.

דב חנין: אבל יש בישראל תחושה כללית, שהליכים, גם בשלב החקירה, וגם בשלב שבפרקליטות, מתמשכים יתר על המידה, וזו בעיה שצריך לטפל בה.

דב חנין: לא ייתכן שהאזרח יידע שהתיק במשטרה רק נפתח, אבל הוא בעצם אף פעם לא נגמר.

דב חנין: מן דבר שברגע שהוא נולד, הוא עובר לשלב חיי הנצח.

דב חנין: התייחסות המשטרה להפגנות ולמפגינים דורשת טיפול מערכתי.

דב חנין: מתוך נסיון, גם אישי, שיש במשטרה אנשים שיש להם הרבה מאוד תבונה מעשית של התנהגות מול הפגנות ומפגינים.

דב חנין: לעומת זאת, ישנם קצינים ושוטרים שגם בגלל חוסר ידע, וחוסר היכרות עם מורכבות וסיטואציה, ברגע שהסטואציה עוברת לשלב של הסתבכות, הם עוברים מייד לעמדות מאוד קשות ויוצרים אסקלציה.

דב חנין: התנהגות נבונה של המשטרה, ושוב אני אומר לך, תחת פיקודך אתה תמצא אנשים שיודעים לעשות את זה היטב.

דב חנין: אבל יש גם למרבית הצער כאלה שלא מספיק מכירים את המטריה הזאת.

דב חנין: הנסיון מלמד, שכאשר המשטרה יודעת איך להתנהל ואיך להתייחס, הארועים כולם יודעים שתי דרגות ווליום לתועלת כולם.

דב חנין: גם אם יש סגירה של כביש, לאיזשהו רגע, ודברים לא נעימים, בסופו של דבר, התוצאה הציבורית היא טובה יותר מאשר באסקלציה.

אופיר פינס-פז: דיברנו בנושא.

דב חנין: אני רוצה גם להפנות את תשומת ליבך אדוני, לחומרים שהעברתי לקודמך בתפקיד, אבל עד היום לא קיבלתי מענה על התנהגות של שוטרים כלפי מפגינים נגד גדר ההפרדה.

דב חנין: מדובר על שוטרים ואנשי משמר הגבול, גם פה אשמח לקבל תשובה.

דב חנין: הערה אחרונה, היחסים בין המשטרה לבין האוכלוסייה הערבית.

דב חנין: זה תחום שצריך לשפר בו.

דב חנין: מאז ספטמבר 2000, נהרגו בישראל 34 אזרחים ערבים מאש של כוחות ביטחון והמשטרה, זה מספר לא נורמלי.

דב חנין: זה כולל בתוכו גם את ארועי אוקטובר.

דב חנין: אבל חוץ מארועי אוקטובר יש לנו עוד 21, זה דבר שלא מתקבל על הדעת.

דב חנין: מעבר למציאות הקשה, הוא גם יוצר תחושה מאוד קשה באוכלוסייה הערבית.

דב חנין: ולכן אדוני, יש מקום לקיים דיון במשטרה, על איך המשטרה מפתחת את יחסיה מול ציבור האזרחים הערבים.

דב חנין: תודה רבה.

אופיר פינס-פז: תודה רבה.

אופיר פינס-פז: אדוני המפכ"ל, בבקשה.

המפכ"ל דודי כהן: שלום לכולם, אני מודה לוועדה שהזמינה אותי.

המפכ"ל דודי כהן: אני מזכיר לכולם, שמדובר בפגישת היכרות, ומן הסתם בארבעת השנים הבאות, אנחנו ניפגש פה לעתים תכופות יותר בענייני דיומא, בעניינים שמעסיקים גם את הוועדה, וגם את משטרת ישראל.

המפכ"ל דודי כהן: כל הנושא שהעלו פה חברי הכנסת הנכבדים, זה עולם תוכן שלם, גדול.

המפכ"ל דודי כהן: עולם ומלואו.

המפכ"ל דודי כהן: לכן אין אפשרות בחמש שבע דקות להשיב על כל שאלה באופן פרטני.

המפכ"ל דודי כהן: אשמח בעתיד שהוועדה תזמן אותי פה לדיון בכל נושא שהוא.

המפכ"ל דודי כהן: אני מודע לכובד האחריות.

המפכ"ל דודי כהן: אני מכיר את משטרת ישראל.

המפכ"ל דודי כהן: עברתי סידרה ארוכה מאוד של תפקידים בשנים האחרונות, החל ממפקד תחנה, ועד מפקד מחוז, דרך פיקוד על שני אגפים.

המפכ"ל דודי כהן: אגף המבצעים ואגף חקירות ומודיעין.

המפכ"ל דודי כהן: אני מכיר את משטרת ישראל לפניי ולפנים.

המפכ"ל דודי כהן: אני מכיר את המדינה לפניי ולפנים.

המפכ"ל דודי כהן: ובטח ובטח אני מכיר את השוטרים ואת העשייה שלהם.

המפכ"ל דודי כהן: אני שמח על ההזמנה בפני הוועדה.

המפכ"ל דודי כהן: אני חושב שהוועדה היא מרכיב חשוב מאוד בהתנהלות של משטרת ישראל במדינה דמוקרטית.

המפכ"ל דודי כהן: אין לי ספק שהוועדה יכולה לסייע למשטרת ישראל, וגם משטרת ישראל יכולה לסייע לוועדה במגוון העניינים שבו היא עוסקת.

המפכ"ל דודי כהן: ברור לגמרי לי ולשוטרים, ולסגל פיקוד של משטרת ישראל, שאנחנו חיים במדינה דמוקרטית, וכך אנחנו רוצים גם לחיות, גם כשוטרים וגם כאזרחים.

המפכ"ל דודי כהן: כאזרח במדינת ישראל, לי ברור שאנחנו רוצים לחיות במדינה דמוקרטית, ומשטרת ישראל יודעת להתנהל ולהתנהג במדינה שיש לה משטר דמוקרטי.

המפכ"ל דודי כהן: לפני משטרת ישראל, יש מרכיבים לא מעטים בשנים הבאות.

המפכ"ל דודי כהן: אני סבור שהמרכיב המרכזי בפעילות של משטרת ישראל, הוא חוסנה הלאומי של המדינה, בהיבטים של משטרת ישראל שהיא אחראית עליהם.

המפכ"ל דודי כהן: אין לי ספק, שבפתחה של משטרת ישראל, בפתחה של המדינה יש איום אסטרטגי שנקרא איום הפשיעה.

המפכ"ל דודי כהן: בנושא זה אני רוצה לומר מספר משפטים.

המפכ"ל דודי כהן: הפשיעה אכן איום אסטרטגי.

המפכ"ל דודי כהן: השרות הכי טוב שאנחנו צריכים לתת זה טיפול בפשיעה.

המפכ"ל דודי כהן: החל מהשחיתות הציבורית שעלה פה על ידי מספר חברי כנסת, וכלה באלימות שהיא תופעה שאין ספק שמשטרת ישראל צריכה להתמודד איתה בשנים הבאות.

המפכ"ל דודי כהן: אני רואה פה את הביטחון אישי, מדובר פה על מספר חברי כנסת, והתפרצתם לדלת פתוחה.

המפכ"ל דודי כהן: לא על תחושת הביטחון, על הביטחון האישי של האזרח כמרכיב בלתי נפרד בחוסנה הלאומי של המדינה.

המפכ"ל דודי כהן: מתחילת תפקידי, אני משדר את זה לאורך השנים.

המפכ"ל דודי כהן: אני חושב שגם הועדה, גם רשויות נוספות, ובטח המשטרה שגם הפנימה את זה, מבינה שהביטחון האישי הוא מרכיב בלתי נפרד מחוסנה הלאומי של מדינת ישראל.

המפכ"ל דודי כהן: אני מודע לציפיות הגדולות שיש ממשטרת ישראל, גם פנים ארגוני, וגם חוץ ארגוני.

המפכ"ל דודי כהן: אין לי ספק שאנחנו צריכים לעשות סידרה של פעולות שיצדיקו את הציפיות במינוי שלי במשטרת ישראל.

המפכ"ל דודי כהן: בתווך המיידי 2007, אני לא מדבר כרגע על 2008, יש מספר כיוונים ארגוניים מאוד פשוטים ומאוד ברורים.

המפכ"ל דודי כהן: לחימה או מאבק נחוש בהיקף הפשיעה.

המפכ"ל דודי כהן: בראש ובראשונה עבירות רכוש, התפרצות לדירות, גניבות רכב והאלימות.

המפכ"ל דודי כהן: בתוך זה מאבק עיקש בשחיתות הציבורית.

המפכ"ל דודי כהן: הנושא השני, בכיוונים המיידים של הארגון, מאבק עיקש בתאונות הדרכים, כפי שציין חבר הכנסת המכובד.

המפכ"ל דודי כהן: הנושא השלישי, שהוא פנים ארגוני, אבל משפיע באופן ישיר, על שירות לאזרח, ועל תחושת הביטחון של האזרח, חיזוק מערכי הביטחון האישי, בעיקר ברמת התחנה.

המפכ"ל דודי כהן: אין לי ספק שאלה כיוונים של הארגון.

המפכ"ל דודי כהן: מעבר לזה, אנחנו כרגע בשלבי גיבוש סופיים של תכנית רב שנתית לחמש השנים הבאות, החל מה-1.1.2008.

המפכ"ל דודי כהן: אשמח לאחר שהוצג במשרד לביטחון פנים, להציג את זה גם בפורום הזה.

המפכ"ל דודי כהן: אני חושב שהסיוע של הפורום הזה, במימוש התכנית בשנים הבאות שמגובה גם בתקציב, הוא בהחלט חלק חשוב.

אופיר פינס-פז: כולל את המלחמה בארגוני פשיעה?

דודי כהן: כולל הכל.

דודי כהן: עלו פה מספר נושאים, אגיד בקצרה שגם אני יחד עם יושב ראש הוועדה המכובדת, רואה את התרומה של ממשלת ישראל לטובת משטרת ישראל.

דודי כהן: אני חושב שגם התכנית הרב שנתית שנביא לידיעת הוועדה בסוף שנת העבודה הזאת, לקראת חמש השנים הבאות, מדברת על חיזוק של משטרת ישראל ב-2,500 שוטרים, 500 שוטרים נפצעים כל שנה.

דודי כהן: אני מקווה שנקבל את המשאבים הראויים, גם מהוועדה הזאת, גם מוועדת הכספים וגם מהממשלה, לחיזוק משטרת ישראל.

דודי כהן: אני מאמין גדול שבהחלט המשטרה יכולה להגיע למצב שהציבור באזור מגוריו יכול לסבול את הפשיעה.

דודי כהן: אין ספק שאי אפשר לחסל את הפשיעה במאת אחוזים.

דודי כהן: זו בקשה, או הנחת עבודה שהיא בלתי פתירה.

דודי כהן: אבל להביא למצב שהציבור יכול לסבול באזורו, זו בהחלט דרישה שלי מכלל תחנות המשטרה והמרחבים.

דודי כהן: משטרה עירונית אני נגד, מה שאני כן, אני בעד מתן סמכות לפקחים.

דודי כהן: זה עולם ומלואו.

דודי כהן: המונח משטרה עירונית, הוא מונח שטומן בתוכו עולם תוכן גדול.

דודי כהן: ולכן, גם במשרד לביטחון פנים, התקיים יחד עם משרד הפנים לאחרונה דיון, ואני מקווה שעד חודש--

אופיר פינס-פז: למה אתה נגד?

המפכ"ל דודי כהן: אני חושב שכאשר מדברים על משטרה עירונית, במידה מסויימת לא מבינים את המונח משטרה עירונית.

המפכ"ל דודי כהן: במשטרת ישראל יש משטרה לאומית.

המפכ"ל דודי כהן: היא צריכה לתת שרות לכל תושבי מדינת ישראל, באותה מידה במידה שווה בכל פינה ופינה בכל תחנה ותחנה.

המפכ"ל דודי כהן: צריך לתת לרשויות המקומיות סמכויות, שיוכלו לממש את אחריותם.

המפכ"ל דודי כהן: זה עדיין לא הקמת משטרה עירונית, וצריך להבחין בעניין הזה.

המפכ"ל דודי כהן: מכיוון שכולם מצפים בענייני דיומא, אגיד בקצרה מספר משפטים שהם על סדר היום הציבורי, עלו פה גם בוועדה.

המפכ"ל דודי כהן: ברשותכם, אבקש להימנע משאלות לאחר מכן.

המפכ"ל דודי כהן: כדורגל, אני דוחה את כל סוגיית האלימות בנושא הכדורגל.

המפכ"ל דודי כהן: מגרשי הכדורגל, זה לא זירת איגרוף ולא שדה קרב.

המפכ"ל דודי כהן: כולם נושאים באחריות בנושא הכדורגל, החל מהמשטרה, דרך הנהלת בית"ר ירושלים, בהתייחס למשחק האחרון, כולל האוהדים והשחקים.

המפכ"ל דודי כהן: אין לי ספק שיש אחריות משותפת לעניין האלימות.

המפכ"ל דודי כהן: אנחנו צריכים לעשות הכל, משטרת ישראל, ההתאחדות, הנהלת הקבוצות למניעת אלימות בשנת העבודה הבאה.

המפכ"ל דודי כהן: אין לי ספק שזה נושא מרכזי שיטריד אותנו בחודשים הבאים.

המפכ"ל דודי כהן: לעניין הסטודנטים, הייתי בהפגנות הקודמות, ההנחיות שלי לסוגיית הסטודנטים היה איפוק מירבי.

המפכ"ל דודי כהן: אני חושב שבסוגיית הסטודנטים הורדנו כמעט את כל מדרגי העשייה המקובלים במשטרת ישראל.

המפכ"ל דודי כהן: דיברנו על חוסר אי שימוש בכוח, ואי שימוש באמצעים.

המפכ"ל דודי כהן: ראיתם שלא השתמשנו באמצעים שעומדים ברשות משטרת ישראל.

המפכ"ל דודי כהן: ישנם חמישה ארועים שנחקרים כרגע על ידי מח"ש בעקבות תלונה של סטודנטים.

המפכ"ל דודי כהן: לכן אני אומר שאת כל נושא האלימות צריך לדחות על הסף.

המפכ"ל דודי כהן: אני רגיש לכבוד האדם וחירותו, אין לי ספק שכבוד האדם זה נושא מרכזי בתחום העשייה של משטרת ישראל.

המפכ"ל דודי כהן: ולכן גם נקפיד בנושא הזה.

המפכ"ל דודי כהן: סוגיית ההדלפות, אומר את המשפט הבא.

המפכ"ל דודי כהן: אני בעד עשייה ופחות דיבורים, וזה מה שצריך להיות בנושא ההדלפות, וכל משפט נוסף מיותר.

המפכ"ל דודי כהן: אני מעריך את שיתוף הפעולה של הוועדה.

המפכ"ל דודי כהן: האינטרסים הם אינטרסים משותפים, ואני מאחל לכולנו עבודה פורייה ומשותפת, כי אני בטוח בהצלחתנו.

המפכ"ל דודי כהן: תודה לכם.

אופיר פינס-פז: אני רוצה להודות למפכ"ל המשטרה החדש.

אופיר פינס-פז: אני רוצה לברך אותך על קביעת סדר העדיפויות לשנת 2007.

אופיר פינס-פז: בתוך שנה, שנת עבודה, אני חושב שאתה נוהג נכון, שאתה קובע קודם כל סדר עדיפות מיידי, ולאחר מכך סדר עדיפות ארוך טווח.

אופיר פינס-פז: סדר עדיפות המיידי של מלחמה בפשיעה חמורה, ומלחמה בשחיתות השלטונית, הוא לפי דעתי ראוי, אני יודע שיש הרבה מטלות, אבל הוא ראוי.

אופיר פינס-פז: ולגבי סדר היום שאתה רוצה להציע לממשלת ישראל, ולמשטרה, ולמשרד לביטחון פנים, נשמח לאחר שתאשר אותו ותדון בו עם השר לביטחון פנים, שתבוא לוועדה יחד עם השר, או בלי השר, לפי מה שנוח, לדיון גם בוועדה.

אופיר פינס-פז: חשוב לשמוע אתכם, ושתקבלו את האינפוט שלנו ברמה האסטרטגית.

אופיר פינס-פז: אני רוצה לאחל לך שתצליח לייצר שקט תעשייתי במובן הטוב של המלה, עבודת צוות בניית מנהיגות חדשה.

אופיר פינס-פז: היום אתה עומד בראש הנהגה חדשה של משטרת ישראל, יש לך גם סגן שהוא חדש בתפקיד.

אופיר פינס-פז: מחוזות חדשים בתפקידים שלהם, אז בהזדמנות הזאת אנחנו רוצים לאחל גם להם שהם לא פה, איחולי הצלחה, ושביחד תצליחו לקדם את משטרת ישראל ואת השגת יעדיה.

אופיר פינס-פז: תודה רבה.